પત્ની વિસ્મયથી કહે : ‘અરે પણ જરા ઘડિયાળમાં તો જુઓ હજી હમણાં બે વાગ્યા….’ મેં ઘડિયાળમાં જોયું તો બરાબર બે ઉપર બે મિનિટ થઈ હતી. ત્યારે મને કેમ ત્રણ વાગ્યાનો ભ્રમ થયો ? ખરેખર તો મધરાતે એકને પંદર મિનિટ થઈ હતી. મોટો કાંટો ત્રણ પર હતો ને નાનો કાંટો એક ઉપર. મને ત્રણ વાગીને પાંચ મિનિટનો ભ્રમ થયો. મેં મધરાતે જ નાહી નાખ્યું. હવે ફરી ઊંઘવાનું બને તેમ નહોતું. મધરાતે સ્નાતક થયા પછી નિદ્રાસન ભોગવવું અશક્ય હતું.